Foto: AP Yashil ko‘zli “Afg‘on Mona Lizasi” Pokistondan chiqarib yuborildi. Shaxsni tasdiqlovchi soxta hujjat olib yurganlikda ayblangan ayol Torxam chegara punktiga olib borilgan va Afg‘oniston vakillari qo‘liga topshirilgan. Jarayon Pokiston telekanallaridan birining operatori tomonidan tasvirga olib turilgan. Afg‘on ayoli oyog‘idan to boshiga qadar musulmonlarning ana’naviy kiyimida bo‘lgan. Eslatib o‘tamiz, 1985 yilda National Geographic jurnali muqovasida surati chop etilgandan keyin Sharbat Gulani jahon taniy boshladi. "Afg‘on qizi"ning surati Afg‘onistondagi qochqinlar lagerida jurnalist Stiv Makkarri tomonidan olingandi. O‘sha paytlarda Gula taxminan 12 yoshda bo‘lgan. National Geographic muqovasida paydo bo‘lgan suratni ba’zan Leonardo da Vinchining "Mona Liza"siga qiyoslashadi va "Afg‘on Mona Lizasi", deb atashadi.